კუკიშ გვალა

კუკიშ გვალა ( ) — ახალი ზელანდიაშ უმაღალაში ჭურჭული. სიმაღალა 3754 მეტრი. იდვალუაფჷ ობჟათე კოკის, ნოღა კრაისტჩერჩიშ ობჟათე-ბჟადალშე. აკოგაფილი რე კრისტალური ქანეფით. კონკა უნანგერიშ ფორმაშ რე, ძალამი ქარაფი ფერდეფით. გვალა ფორილი რე თირით დო ჯიშთეფით. ბჟაეიოლ კართეს იდვალუაფჷ ტასმანიშ ჯიშთი, ბჟადალ კართეს — ჰუკერიშ ჯიშთი. ატმოსფერული ნოლექეფიშ მუდანობა წანმოწანას 4491 მმ ონჭჷ. კართეფიშ თუდოლენ ნორთის რე ენდემური გვარობეფით დინდარი ზჷმიერი ორტყაფუშ უნიკალური ჭვემაშ ტყალეფუ. ალპინისტეფიშ დო ტურისტეფიშ პოპულარული აბანი რე. იდვალუაფჷ კუკიშ გვალაშ ერჰანული პარკიშ ტერიტორიას, სოდე 2000 მეტრიშ მამაღალას მადვალუ 140-იშ უმოსი პიკი დო დოხოლაფირო 70-შახ ჯიშთი იდვალუაფჷ. 

გვალაშ აბანობური ჯოხოდვალა რე „აორაკი“, ნამუთ მაორულ ნინაშა ითანგუ მუჭოთ „დიდი ჩე მუნაფა“. ჯოხოქ გიადჷ ინგლისალი მეზუღეშ დო მარკვიალიშ ჯეიმზ კუკიშ პატიოჩამალო. 1991 წანას მოხვალამირი თირსციმორიშ შედეგო კონკას გამოხორცქჷ ქანეფქ (თირი დო ჸინწკჷმა ართო), ნამუშ გეშა გვალაშ სიმაღალაქ დოხოლადირო 10 მეტრით დეკუნტარ. კუკიშ გვალაშა მაართათ ეშართეს 1894 წანას.

 რესურსეფი ინტერნეტის 

 კუკიშ გვალაშ ერუანული პარკი 

კატეგორია:ახალი ზელანდიაშ გვალეფი
კატეგორია:ქიანეფიშ უმაღალაში კონკეფი